《和曾知运寄兄诗二首》
宋代·廖行之

得丧区区指屈伸，褰裳归去楚江滨。
莼鲈到底秋风美，牛斗依然夜气新。
满壑烟霜供啸傲，传家诗礼照清贫。
不须变姓吴门隐，自有相从化鹤人。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。